ตลท.เปิดเฮียริ่งเกณฑ์เข้า SET50-SET100 ปรับวิธีคิดมาร์เก็ตแคปฯ เวทน้ำหนัก Free Float
ตลท.เปิดเฮียริ่งเกณฑ์เข้า SET50-SET100 ปรับวิธีคิดมาร์เก็ตแคปฯ เวทน้ำหนัก Free Float
ตลท.เปิดเฮียริ่งเกณฑ์เข้า SET50-SET100 ปรับวิธีคิดมาร์เก็ตแคปฯ เวทน้ำหนัก Free Float
19 มี.ค. 2564

ตลาดหลักทรัพย์แห่งประเทศไทย (ตลท.) เปิดรับฟังความเห็นการปรับหลักเกณฑ์คำนวณดัชนี SET50-SET100-SETHD ระหว่างวันที่ 18 มี.ค.-2 เม.ย.นี้ หลังจากก่อนหน้านี้ได้มีการทบทวนหลักเกณฑ์และมาตรการเกี่ยวกับหลักทรัพย์ที่มีสัดส่วนผู้ถือหุ้นรายย่อย (Free Float) ต่ำ โดยมีแนวคิดจะปรับหลักเกณฑ์ที่เกี่ยวกับการคำนวณดัชนี จากเดิมที่ใช้มูลค่าหลักทรัพย์ตามราคาตลาดในการคำนวณ (Full Market Capitalization) เป็นการใช้มูลค่าหลักทรัพย์ตามราคาตลาดที่ปรับด้วย Free Float (Free Float Adjusted Market Capitalization) เพื่อให้ดัชนีสามารถสะท้อนสภาพการณ์ตลาดได้ดีมากขึ้น และเป็นไปในแนวทางเดียวกับสากล
โดยตลาดหลักทรัพย์ฯ มีแนวคิดที่จะปรับหลักเกณฑ์ในการคำนวณดัชนีให้สะท้อนวัตถุประสงค์ดังกล่าว รวมถึงแนวทางในการดำเนินงานในการเปลี่ยนผ่าน (transition) เพื่อลดผลกระทบจากการเปลี่ยนแปลง โดยมีแนวทางการปรับปรุงการคำนวณดัชนีมีสาระสำคัญดังนี้
1. ปรับปรุงวิธีการคำนวณน้ำหนักของหุ้นในองค์ประกอบของดัชนี จากเดิมที่ใช้มูลค่าหลักทรัพย์ตาม ราคาตลาดในการคำนวณดัชนี (Full Market Capitalization) เป็นการใช้มูลค่าหลักทรัพย์ตามราคาตลาดที่ปรับด้วยสัดส่วนผู้ถือหลักทรัพย์รายย่อยในการคำนวณดัชนี (Free Float Adjusted Market
Capitalization)
2. ปรับปรุงข้อมูลสัดส่วนผู้ถือหลักทรัพย์รายย่อย (FreeFloat) ที่ใช้ในการคำนวณดัชนีดังนี้
– ปรับสัดส่วนผู้ถือหลักทรัพย์รายย่อย (Free float) ที่ใช้ในการคำนวณดัชนีพร้อมรอบการเปลี่ยนแปลงรายชื่อหลักทรัพย์ในดัชนี SET50, SET100 , SETCLMV, SETHD, SETTHSI และSETWB ในเดือนมิถุนายน และธันวาคมของทุกปี
– ปรับสัดส่วนผู้ถือหลักทรัพย์รายย่อย (Free float) ที่ใช้ในการคำนวณดัชนี หากสัดส่วนผู้ถือหลักทรัพย์รายย่อย (Free float) เปลี่ยนแปลงจากค่าเดิมอย่างน้อยร้อยละ 5 ขึ้นไปในเดือนมีนาคม และกันยายนของทุกปี
– สัดส่วนผู้ถือหลักทรัพย์รายย่อย (Free float) ที่ใช้ในการค านวณดัชนีจะปรับเป็นจำนวนเต็ม 1%
โดยคาดการณ์ว่า ตลท.มีแผนที่จะปรับวิธีคำนวณ SET Index ในช่วงครึ่งปีหลังของปี 2564 นี้ และคาดว่าจะสามารถเริ่มปรับการคำนวณดัชนี SET50-SET100-SETHD ตั้งแต่ไตรมาส 3/2564 เป็นต้นไป